**Yyteri** (ruots. *Ytterö* ) on Porin 60. kaupunginosa. Se sijaitsee Meri-Porin alueella Yyterinniemen länsiosassa. Yyteri tunnetaan myös Yyterin hiekkarannasta, joka on yksi Suomen pisimpiä*lähde?*.

Kaupunginosa
------------

Yyteri kuuluu Meri-Porin alueeseen ja sen viereisiä kaupunginosia ovat Kaanaa (61. kaupunginosa) ja Herrainpäivät (64). Kaanaan ja Yyterin välinen raja seuraa Kangastietä ja Herrainpäivillä on rajana Kesätielle ulottuva kapea metsäpalsta. Fatijärven ympäristössä on asuinalue, jonne tulee tie Levon kautta Kirrinsannalta. Toinen asuinalue sijaitsee Ruutujärven kaakkoispuolella Santalassa ja sinne tulee tie Kaanaan suunnalta. Yyterissä on runsaasti vapaa-ajan asuntoja, jotka sijaitsevat pääosin asuinalueiden välisellä alueella Fatijärvenmaalla. Yyterin kylpylähotelli ja muiden yrittäjien kiinteistöt sijaitsevat pääasiassa hiekkarannikon äärellä. Kaupunginosan koko ranta on avointa hiekkarantaa, jota on yli kaksi kilometriä ja joka on luonnonsuojelualuetta.

Hiekkarannat
------------

Koko niemimaa Kyläsaaresta Mäntyluotoon koostuu hiekasta ja sorasta. Niemellä on hiekkarantaa avomeren suunnalla noin kuusi kilometriä ja lisää rantaa löytyy Preiviikinlahden puolella ja Herrainpäivillä. Avointa hiekka-aluetta on puolet noin 15 neliökilometrisestä hiekka-alueesta. Ranta tunnetaan laajasta dyynialueesta. Vanhin ja kaikkein korkein dyynivalli Keisarinpankki on heti sannoille tultaessa. Yyterissä voi harrastaa monenlaista liikuntaa, muun muassa golfia, ratsastusta, rantalentopalloa ja surffausta. Yyterissä on yli 30 kilometriä retkeilyreittejä, luontopolkuja ja yli kymmenen lintutornia. Yyterin hiekkarantojen omaleimaiseen luontoon voi tutustua esimerkiksi paikoitusalueelta alkavalla 1,8 kilometrin pituisella luontopolkulenkillä. Yyteriin rakennettiin 1970-luvulla Yyterin kylpylähotelli, joka on edelleen toiminnassa.

Yyterin mäntyjen hyvinvointia uhkaa tähtikudospistiäinen, jonka torjunnassa kokeillaan sukkulamatoja.

Nähtävyyksiä ja palveluita
--------------------------

* Yyterin hiekkarannat ja dyynit
* Yyterin kylpylähotelli
* Golfrata ja ravintola 19. reikä
* Yyterin Kievari, Yyterinsantojentie 10

Historiaa
---------

Alue on nousuut maankohoamisen seurauksena merestä noin 200–300 vuotta sitten. Rock-yhtye The Rolling Stones esiintyi Yyterissä vuonna 1965, jolloin alue oli vielä osa Porin maalaiskuntaa.

Kuvia
-----

* Yyterin dyynejä käytetään talvisin laskettelumäkinä.Yyterin dyynejä käytetään talvisin laskettelumäkinä.
* Yyterin lietteet.Yyterin lietteet.
* Bikini Bar Yyterin hiekkarannalla.Bikini Bar Yyterin hiekkarannalla.
* Frisbeegolfmaali Yyterissä.Frisbeegolfmaali Yyterissä.
* Yyterin Golfklubin klubitalo, ravintola 19.-reikä.Yyterin Golfklubin klubitalo, ravintola 19.-reikä.
* Lampi Yyterin rannan läheisyydessä.Lampi Yyterin rannan läheisyydessä.
* Yyterin dyynikenttä ja sen kasvustoaYyterin dyynikenttä ja sen kasvustoa
* Näkymä kaakkoon Yyterin lietteiden suuntaan kuvattuna dyynin reunaltaNäkymä kaakkoon Yyterin lietteiden suuntaan kuvattuna dyynin reunalta
* Yyteri BeachFutis 2010 - ranta täynnä juhlivia jalkapalloilijoita.Yyteri BeachFutis 2010 - ranta täynnä juhlivia jalkapalloilijoita.
* Yyterin kylpylähotelliYyterin kylpylähotelli

Katso myös
----------

* Luettelo\_Porin\_kaupunginosista
* Yyterin kartano
* Valtakunnallisesti arvokkaat maisema-alueet Suomessa

Lähteet
-------

1. ↑  Konsernihallinto, Taloushallinto: Porin kaupungin tilastollinen vuosikirja 2013 (PDF) (3.6 Väestö osa-alueittain ja kaupunginosittain vuosina 2004–2013, sivut 14–15)  toukokuu 2013. Porin kaupunki.  Arkistoitu 17.8.2013. Viitattu 29.11.2013.
2. ↑  Svenska ortnamn i Finland kotus. Viitattu 26.11.2012.
3. ↑  Porin kaupunginosat (luettelo kaupunginosista, PDF) *pori.fi*. Porin kaupunki. Viitattu 22.12.2022.
4. 1 2 3 4  Yyteri, Pori (sijainti maastokartalla) *Karttapaikka*. Helsinki:  Maanmittauslaitos. Viitattu 22.12.2022.
5. 1 2  Kaupunginosat ja alueet *pori.fi*. Porin kaupunki. Viitattu 22.12.2022.
6. 1 2  Meri-Pori *pori.fi*. Porin kaupunki. Viitattu 22.12.2022.
7. ↑  Porin kaupunkiosakartta (karttapalvelu, josta voi tarkentaa Yyteriin) *pori.fi*. Porin kaupunki. Viitattu 22.12.2022.
8. 1 2 3  Blom, Jimi: Yyterin tähtikudospistiäisen aiheuttaman tuhon vaikutukset tuhoalueen käyttäjien näkökulmasta (PDF) *opinnäytetyö*.  2015. Tampere:  Tampereen ammattikorkeakoulu. Viitattu 22.12.2022.
9. ↑  Rolling Stones säväytti Yyterissä 50 vuotta sitten – olitko paikalla? *Yle uutiset*.

Aiheesta muualla
----------------

* Kuvia tai muita tiedostoja aiheesta **Yyteri** Wikimedia Commonsissa

* www.visityyteri.fi
* Yyteri, Kerranelämässä
* *Yyteri* Pori-tiedossa (poritieto.com)
* Avellan, Niilo J.: "Entisen Ulvilan pitäjän maatilat II: Yyteri", *Satakunta - Kotiseutututkimuksia III*, s. 151–154. Toinen painos. Satakuntalainen osakunta, 1928. Näköisversio verkossa (pdf) (viitattu 24.9.2014).

Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari